**ΠΡΟΣ**

1. **Δ/νση Δ/θμιας Εκπ/σης Αργολίδας**
2. **Δ/νσεις Δ/θμιας Εκπ/σης της Ελλάδας**

(υπόψη των Υπευθύνων Σχολικών Δραστηριοτήτων για την ενημέρωση των σχολείων αρμοδιότητάς τους)

**ΘΕΜΑ: «Εκπαιδευτικά Προγράμματα Τοπικής Ιστορίας και Περιβαλλοντικής Εκπ/σης 2016-17»**

 Σας στέλνουμε τα Εκπαιδευτικά Προγράμματα Τοπικής Ιστορίας και Περιβαλλοντικής Εκπ/σης της Δημόσιας Κεντρικής Βιβλιοθήκης Ναυπλίου «Ο Παλαμήδης» για το σχ. έτος 2016-17. Όπως και τις προηγούμενες χρονιές, τα προγράμματα αυτά θα υλοποιηθούν άλλα στους χώρους της Βιβλιοθήκης, άλλα σε ιστορικούς χώρους. Το Ναύπλιο, με τις οχυρώσεις και τα κάστρα του, την παλιά πόλη και τα ιστορικά του κτίρια είναι ένα ζωντανό εργαστήρι για την Ιστορία και το Περιβάλλον.

**ΟI ΣΤΟΧΟΙ μας είναι:** Οι μαθητές να κατανοήσουν:

* την εξέλιξη ενός τόπου στο χρόνο
* την επίδραση των παραμέτρων του φυσικού περιβάλλοντος στην διαμόρφωση μιας πόλης
* την επιρροή των πολιτισμικών στοιχείων κάθε εποχής
* την αναζήτηση συγκριτικών πλεονεκτημάτων για τον τόπο μας
* την συνειδητοποίηση της αναγκαιότητας της Βιώσιμης Ανάπτυξης.

Τα προγράμματα αυτά απευθύνονται σε **Μαθητές Γυμνασίου και Λυκείου στα πλαίσια:**

**Προγραμμάτων Σχολικών Δραστηριοτήτων** (Περιβαλλοντικής Εκπ/σης, Πολιτιστικών Θεμάτων, Αγωγής Υγείας κ.ά.), **Ερευνητικών Εργασιών, Project** και **των Εκπαιδευτικών Επισκέψεων** που εντάσσονται σε αυτά.

Εκπονήθηκαν και πραγματοποιούνται από την κ**. Μαρία Δοντά, Φιλόλογο, σε εθελοντική βάση.**

Μετά από συνεννόηση με τους/τις Υπεύθυνους/ες Καθηγητές/τριες και ανάλογα με τις ανάγκες της Μαθητικής Ομάδας μπορούν να τροποποιούνται κατά περίπτωση τα Προγράμματα και να πραγματοποιούνται **είτε:**

**Α)** Στο χώρο της Βιβλιοθήκης με προβολή, συζήτηση και συμπλήρωση Φύλλου Εργασίας **ή**

**Β)** Στο πεδίο, με επιλογή διαδρομών και συμπλήρωση Φύλλου Εργασίας.

Τα Εκπαιδευτικά Προγράμματα απευθύνονται σε μικρές ομάδες μαθητών (**25 ατόμων**), έχουν **διάρκεια μιάμιση ώρα και πραγματοποιούνται Παρασκευή , Σάββατο και Κυριακή**

Οι σχολικές ομάδεςπρέπει να **δηλώσουν τη συμμετοχή τους** στο Πρόγραμμα που επιθυμούν, συμπληρώνοντας την επισυναπτόμενη **Αίτηση Συμμετοχής,** έστω και με προσδιορισμό εποχής ή μήνα που επιθυμούν να παρακολουθήσουν το Πρόγραμμα και να τη στείλουν **με fax ( 27520 27256) ή με e-mail (nafplibr@otenet.gr)** μέχρι **20-12-2016** (για την καλύτερη οργάνωση και το συντονισμό των Εκπαιδευτικών Προγραμμάτων).

 Οι ενδιαφερόμενοι εκπαιδευτικοί μπορούν να επικοινωνούν για οποιαδήποτε πληροφορία και προκειμένου να οριστικοποιηθούν τα Προγράμματα και οι ημερομηνίες και ώρες υλοποίησής τους με τoν Υπεύθυνο των Εκπ/κών Προγραμμάτων κ. Πέτρο Σχοινοχωρίτη ή την κ. Ειρήνη Κοΐνη στο **τηλέφωνο 27520 27256**, και στο **e-mail:** **nafplibr@otenet.gr** (Δευτέρα έως Παρασκευή, 8:00 - 15:00).

 **Παρακαλούνται οι Υπεύθυνοι/ες Σχολικών Δραστηριοτήτων να προωθήσουν το έγγραφο στα σχολεία της περιοχής τους.**

 **Η Διευθύντρια**

 **Ιωάννα Κωστοπούλου**

**ΤΑ ΠΡΟΓΡΑΜΜΑΤΑ**

1. ***Η* επίδραση του Γεωφυσικού παράγοντα στην εξέλιξη της πόλης του Ναυπλίου**

Από την Αρχαιότητα μέχρι τη σύγχρονη εποχή, με έμφαση στην Επαναστατική και Καποδιστριακή περίοδο.

 ΒΑΣΙΚΟΙ ΠΑΡΑΓΟΝΤΕΣ ΠΟΥ ΔΙΑΜΟΡΦΩΣΑΝ ΤΗΝ ΕΞΕΛΙΞΗ ΤΗΣ ΠΟΛΗΣ:

**→**Η βραχώδης και επικλινής χερσόνησος και **→**Η εναλλαγή των κυριαρχιών (1212 μ.Χ. – 1822 μ.Χ.)

**2. Αειφορική διαχείριση της παλιάς πόλης του Ναυπλίου: Πόσο εφικτός είναι ένας τέτοιος στόχος;**

Τουρισμός και Αειφορική Ανάπτυξη, Φέρουσα Ικανότητα ενός ιστορικού χώρου.

 **Διαδρομή:** Παπανικολάου – Πλατεία Αγ. Σπυρίδωνα - Πλαπούτα - Μεγάλος Δρόμος - Πλατεία Συντάγματος

* Εξέλιξη Οικονομικών δραστηριοτήτων και Χρήσεων Γης
* Διαχείριση του Νερού κατά εποχές

**3. Το φρουριακό συγκρότημα της Ακροναυπλίας**

**Διαδρομή:** Πύλη Ξηράς, οδ. Παπανικολάου, δρομόσκαλα Φραγκόκλησσας, πύλη και κάστρο Τόρων, Φράγκικο κάστρο, Ελληνικό κάστρο (μέχρι το Ρολόι)

* Οχυρωματικές τεχνικές κατά εποχές κυριαρχιών
* Καταστροφικές επεμβάσεις (ΕΟΤ, ξενοδοχεία…)
* Έργα ανάπλασης

**4. Το κάστρο του Παλαμηδιού**

* Οχυρωματική αρχιτεκτονική, Χρήσεις, Φυσικό Περιβάλλον, οι δύο Αλώσεις
* Σωφρονιστικό σύστημα 19ου αι. (φυλακές)
* Δίκτυο Natura 2000

**5. Τα ενετικά και οθωμανικά κτίρια της πόλης του Ναυπλίου**

**Διαδρομή:** Παλαιό τζαμί (Τριανόν), κτίριο Αρχαιολογικού Μουσείου, Βουλευτικό, Φυλακές Λεονάρδου, Ενετικό Διοικητήριο οδού Κων/πόλεως (κτίριο Εκτελεστικού, 1824-25, Οθωμανικά σαχνισιά, Οθ. κρήνες , Φραγκόκλησσα.

* Κατασκευή δημόσιων ή ιδιωτικών κτιρίων
* Η αλλαγή χρήσης τους ανάλογα με τις κυριαρχίες
* Αντιμετώπιση προβλημάτων από το βραχώδες και επικλινές εδάφους
1. **Πλατείες – Ναοί και η συμβολή τους στην εξέλιξη του Ναυπλίου**

**Διαδρομή:** Άγιος Γεώργιος 1540 μ.Χ. - Άγιος Σπυρίδων 1702 μ.Χ. - Αγία Σοφία 1100 μ.Χ. - Παναγία 1540 μ.Χ. -Άγιος Νικόλαος 1713 μ.Χ.

* Τα λατρευτικά κτίρια αλλάζουν θρησκεία με την εναλλαγή των κυριαρχιών
* Βενετσιάνικες και νεοκλασικές πλατείες

**7. Η συμβολή του Ιωάννη Καποδίστρια  στη δημιουργία του ΝΕ κράτους:**

Πολεοδομικό Σχέδιο, Νεοκλασικά κτίρια, Μέτρα για *«να πάρει η πόλη αέρα», Ασφαλιστήρια, Δολοφονία*

**8. Το Α΄ Στρατιωτικό και το Α΄ Πολιτικό Νοσοκομείο Ναυπλίου**

Υγεία και περίθαλψη κατά την Επαναστατική και Καποδιστριακή περίοδο.

* Η επίδραση του γεωφυσικού ανάγλυφου στην υγεία
* Περίθαλψη τραυματιών Αντιμετώπιση επιδημιών
* Ιατρικές υπηρεσίες που προσέφεραν τα 2 πρώτα κρατικά νοσοκομεία
* Γιατροί, φάρμακα, ειδικότητες εργαζομένων, κάλυψη δαπανών…

**9. Το Ναύπλιο μέσα από τη Βαβυλωνία του Δημητρίου Βυζαντίου**

Γνωριμία με το Ναύπλιο του 1827, μέσα από το κλασικό θεατρικό έργο.

* Δημήτριος Βυζάντιος: Δημόσιος υπάλληλος, Αγιογράφος, λαϊκός θεατρικός συγγραφέας
* Χρόνος, Χώρος, Κοινωνία
* Θεατρικές δοκιμές στα σπίτια της ανώτερης τάξης
* Καφενεία και λοκάντες, Επαγγέλματα
* Τυπογραφεία

**10. Ο Όθωνας και η Αντιβασιλεία στο Ναύπλιο. Δίκη Κολοκοτρώνη**

Εκλογή, Άφιξη, Αντιβασιλεία

* Σύλληψη, Δίκη, καταδίκη Κολοκοτρώνη και Πλαπούτα
* Οι δικαστές Γ. Τερτσέτης και Αν. Πολυζωίδης
* Καταδίκη σε θάνατο, μετατροπή ποινής, εγκλεισμός στο Παλαμήδι
* Απονομή χάριτος με την ενηλικίωση του Όθωνα

**11. Οι Βενετοί στο Ναύπλιο**

**Α΄ και Β΄ Βενετοκρατία:**

* Λόγοι για τους οποίους η Γαληνοτάτη Δημοκρατία της Βενετίας επέλεξε να κυριαρχήσει στο Ναύπλιο.
* Ο τόπος και οι άνθρωποι – Σχέση Βενετών με τους ντόπιους.
* Οι οχυρώσεις – Η κατοίκηση έξω από τα τείχη (Πύλη της Ξηράς, Πύλη της θάλασσας, Δρόμοι, Δρομόσκαλες).
* Πολιτική και Στρατιωτική οργάνωση.
* Οικονομική και Κοινωνική ζωή.
* Προτάσεις αξιοποίησης της γνώσης για τη Βενετοκρατία στο Ναύπλιο.